stanford-oval/wikipedia huggingface dataset:
ทรูวิชั่นส์
ประวัติ > TrueID TV Inno Hybrid

ทรูวิชั่นส์ได้ผลิตและให้บริการเครื่องรับสัญญาณโทรทัศน์รูปแบบใหม่ ลูกผสมระหว่างระบบเคเบิ้ล-อินเทอร์เน็ตทีวีระบบปฏิบัติการ Android TV ภายใต้ชื่อ ทรูไอดีทีวี อินโนไฮบริด (TrueID TV Inno Hybrid) สามารถเข้าถึงเนื้อหาได้ทั้งช่องรายการจากทรูวิชั่นส์-วิดีโอสตรีมมิ่งทรูไอดีในเครื่องเดียวกัน รองรับช่องรายการและการแสดงภาพความคมชัดสูงสุด 4K + HDR รวมทั้งเข้าถึงแอพสตรีมมิ่งต่างๆ มีระบบ Chromecast Built-In, สั่งการอุปกรณ์ได้ผ่าน Google Assistant และดาวน์โหลดแอพเพิ่มเติมจาก Google Play Store ได้ ให้บริการในแพ็กเกจทรูวิชั่นส์ที่มีบริการอินเทอร์เน็ตความเร็วสูงของทรูออนไลน์ และสามารถแจ้งขอเปลี่ยนมาใช้อุปกรณ์รับสัญญาณตัวนี้ได้ฟรีเมื่อเป็นสมาชิกแพ็กเกจแพลทินัมหรือโกลด์ (ชื่อเดิม Inno Hybrid Plus)
ประวัติ > ทรูวิชั่นส์ นาว

กลางเดือนมีนาคม พ.ศ. 2564 ทรูวิชั่นส์ เริ่มก้าวสู่ตลาดสตรีมมิ่ง โดยการเปิดตัวแพ็กเกจ ทรูวิชั่นส์ นาว (TrueVisions NOW) ซึ่งเป็นบริการสตรีมมิ่งช่องรายการทรูวิชั่นส์ สามารถสมัครและรับชมได้ทันที ทุกที่ ทุกเวลา ทุกอุปกรณ์ ทุกเครือข่ายมือถือและอินเทอร์เน็ตผ่านแพลทฟอร์ม TrueID สตรีมช่องและเนื้อหา Video On Demand ได้พร้อมกัน 2-4 อุปกรณ์ สามารถยกเลิกบริการได้ทุกเมื่อเท่าที่ต้องการ ไม่มีสัญญาผูกมัด
ประวัติ > การแก้ปัญหาการละเมิดลิขสิทธิ์

ในช่วงที่ผ่านมาทรูวิชั่นส์ไม่สามารถแก้ไขปัญหาลิขสิทธิ์ที่เกิดขึ้นมานาน 23 ปีได้ หรือการแอบลักลอบรับชมรายการของทรูวิชันส์ผ่านกล่องรับสัญญาณดาวเทียมที่ไม่ได้มาจากทรูวิชันส์ (เช่น กล่องดรีมบ็อกซ์) ที่เป็นปัญหาเรื้อรังมาตั้งแต่ตอนที่ยังเป็นยูบีซีได้ ในที่สุด ทรูวิชันส์จึงตัดสินใจเพิ่มมาตรการการควบคุมระบบการออกอากาศใหม่ทั้งหมด โดยเปลี่ยนระบบการส่งสัญญาณภาพจากเดิมที่เป็น MPEG-2 มาเป็น MPEG4 แบบเข้ารหัส Videoguard ในคืนวันที่ 15 กรกฎาคม พ.ศ. 2555 ซึ่งกระทบต่อสมาชิกในกลุ่มแพลตตินั่ม เอชดี, โกลด์, โกลด์ไลท์ และซิลเวอร์ โดยตรง โดยผู้ใช้ในกลุ่มนี้จะต้องแจ้งขอเปลี่ยนกล่องรับสัญญาณภาพมาเป็นรูปแบบใหม่ หรือ TrueVisions HD Plus เพื่อที่จะสามารถรับชมช่องรายการได้ครบตามปกติโดยไม่เสียค่าใช้จ่าย จากเดิมที่ต้องเสียค่าเปลี่ยนอุปกรณ์ 1,000 บาท ส่วนผู้ใช้ในกลุ่มทรูโนว์เลดจ์ ทรูไลฟ์ ฟรีวิว และทรูไลฟ์ ฟรีทูแอร์ ยังคงสามารถรับชมช่องรายการได้ตามปกติ โดยไม่ต้องแจ้งขอเปลี่ยนกล่องสัญญาณ (ปัจจุบันยุติออกอากาศในระบบ MPEG-2 แล้ว)
ประวัติ > การแก้ปัญหาการละเมิดลิขสิทธิ์ > การแก้ปัญหาละเมิดลิขสิทธิ์ออนไลน์

ทรูวิชั่นส์ได้พยายามหาแนวทางในการแก้ปัญหาการละเมิดลิขสิทธิ์ โดยเฉพาะอย่างยิ่งในช่องทางระบบอินเทอร์เน็ต โดยร่วมมือกับกรมสอบสวนคดีพิเศษ (DSI) สำนักงานตำรวจแห่งชาติ (ตร.) กระทรวงดิจิทัลเพื่อเศรษฐกิจและสังคมกรมทรัพย์สินทางปัญญา รวมถึง กสทช. และภาคเอกชน จนสามารถขยายผลจับกุมผู้กระทำผิดมาดำเนินคดีตามกฎหมาย พร้อมเดินหน้าปิดกั้นการเข้าถึงเว็ปไซต์ไปแล้วหลายเว็บ
ประวัติ > การแก้ปัญหาการละเมิดลิขสิทธิ์ > การเข้าร่วมเป็น 1 ในพันธมิตรต่อต้านและปราบปรามละเมิดลิขสิทธิ์กับแพลทฟอร์มและผู้ผลิตเนื้อหาต่างๆ จากทั่วโลก

กลางปี 2565 ทรูวิชั่นส์ได้เข้าร่วมเป็น 1 ในสมาชิกกลุ่ม Alliance for Creativity and Entertainment (พันธมิตรเพื่อความคิดสร้างสรรค์และความบันเทิง) ซึ่งจัดตั้งขึ้นโดยสมาคมภาพยนตร์ (MPA) และบรรดาบริษัทผู้ผลิตสื่อ ผู้ให้บริการโทรทัศน์ และผู้ให้บริการวิดีโอสตรีมมิ่งรายใหญ่จากทั่วโลก ทำหน้าที่ปกป้องและปราบปรามการละเมิดลิขสิทธิ์เนื้อหาในออนไลน์ นับเป็นบริษัทธุรกิจสื่อรายแรกในประเทศไทยที่เข้ามาเป็นแนวร่วมกับ ACE จากการขยายฐานการทำงานไปยังภูมิภาคเอเซียแปซิฟิค
ประวัติ > การอัพเกรดซอฟแวร์เวอร์ชัน

ในช่วงเวลาที่ผ่านมา ทรูวิชันส์ผ่านกล่องรับสัญญาณ TrueVisions HD Plus เวอร์ชันใหม่ New TrueVisions โฉมใหม่ของการดูทีวี” เชื่อมโลกดิจิตอลสู่ประสบการณ์การรับชมทีวีที่ดีที่สุด เปลี่ยนสู่โลกใหม่ของการชมทีวีที่ดีที่สุด สัมผัสความบันเทิงรูปแบบใหม่ได้ โดยไม่มีค่าใช้จ่ายเพิ่ม โดยได้ดำเนินการในคืนวันที่ 7 กรกฎาคม 2559
รูปแบบการให้บริการ

ในปัจจุบัน ทรูวิชั่นส์ให้บริการเนื้อหาบอกรับสมาชิก 2 รูปแบบ คือ ผ่านช่องรายการโทรทัศน์ และวิดีโอสตรีมมิ่งที่สามารถรับชมเนื้อหารายการเป็นเรื่อง-ชุดได้ตลอดเวลา
รูปแบบการให้บริการ > ช่องรายการโทรทัศน์

ให้บริการเนื้อหาผ่านช่องรายการต่างๆ ทั้งที่ทรูวิชั่นส์ผลิตเองและได้รับลิขสิทธิ์จากผู้ผลิตเนื้อหาต่างๆ ทั่วโลก และช่องรายการจากต่างประเทศ ตามหมวดหมู่ต่างๆ อาทิ ภาพยนตร์, ละครซีรีส์, รายการบันเทิง, การ์ตูน, สารคดี, รายการกีฬา และรายการข่าว ซึ่งแพร่ภาพออกอากาศสดผ่านทั้ง 3 ช่องทาง โดยให้บริการผ่านแพ็กเกจหลักและแพ็กเกจตามสั่ง ดังนี้
ระบบจานรับสัญญาณดาวเทียม (DSTV) ส่งสัญญาณออกอากาศและให้บริการผ่านดาวเทียมไทยคม 8 ด้วยจานรับสัญญาณแบบทึบ (KU-Band) เชื่อมกับอุปกรณ์รับและถอดรหัสสัญญาณดาวเทียม (Integrated Receiver Decoder; IRD)
ระบบเคเบิ้ลใยแก้วนำแสง (CATV) ส่งสัญญาณออกอากาศและให้บริการผ่านสายสัญญาณไฟเบอร์ออฟติก (Fiber Optic) เชื่อมกับอุปกรณ์เครื่องรับสัญญาณระบบเคเบิ้ล (Set-Top-Box; STB) และเครื่องรับสัญญาณโทรทัศน์แบบลูกผสมระบบเคเบิ้ล-อินเทอร์เน็ต ภายใต้ชื่อการค้า TrueID TV Inno Hybrid ซึ่งจะให้จำนวนช่องรายการที่มากกว่า และให้จำนวนช่องรายการบางส่วนที่มีความคมชัดระดับ Full HD เพิ่มขึ้น พร้อมทั้งรองรับการให้บริการช่องรายการในระบบ 4K Ultra HD อีกด้วย (หากใช้เครื่องรับสัญญาณที่รองรับระบบ 4K กับโทรทัศน์ที่รองรับการแสดงผลภาพแบบ 4K)
ระบบสตรีมมิ่ง ถ่ายทอดสัญญาณโทรทัศน์จากทรูวิชั่นส์และให้บริการผ่านระบบอินเทอร์เน็ตในแพลทฟอร์ม ทรูไอดี (TrueID) ทั้งในแอพพลิเคชั่น (สำหรับโทรศัพท์สมาร์ทโฟนและแท็บเล็ต), เว็บเบราวเซอร์ และเครื่องรับสัญญาณระบบ IPTV ภายใต้ชื่อการค้า ทรูไอดี ทีวี (TrueID TV) ซึ่งสามารถรับชมได้เมื่อเชื่อมต่ออินเทอร์เน็ตเท่านั้น
อนึ่ง แพลทฟอร์ม TrueID (รวมถึง TrueID TV) ให้บริการโดย บริษัท ทรู ดิจิทัล กรุ๊ป จำกัด แต่มีการวางจำหน่ายแพ็กเกจช่อง-เนื้อหารายการของ บจก.ทรู วิชั่นส์ กรุ๊ป ให้แก่ผู้ใช้งานในแพลทฟอร์มดังกล่าวด้วย ภายใต้ชื่อการค้า ทรูวิชั่นส์ นาว (TrueVisions NOW) นับตั้งแต่กลางเดือนมีนาคม พ.ศ. 2564 เป็นต้นมา
รูปแบบการให้บริการ > วิดีโอสตรีมมิ่ง

ให้บริการเนื้อหารายการของทรูวิชั่นส์ในรูปแบบ Video On Demand ภายใต้ชื่อ ทรูวิชั่นส์ นาว (TrueVisions NOW) โดยเผยแพร่เนื้อหารายการต่างๆ จากช่องต่างประเทศบางช่อง และเนื้อหารายการที่ทรูวิชั่นส์ถือลิขสิทธิ์เอง ทั้งภาพยนตร์ ละครซีรีส์ รายการบันเทิง รายการสำหรับเด็ก สารคดี และกีฬา เป็นต้น ผ่านทางแพลทฟอร์มทรูไอดี ในทุกช่องทาง
ซึ่งผู้ใช้งานจะสามารถเข้าถึงเนื้อหาต่างๆ ในหมวดหมู่นี้ได้โดยการเชื่อมต่อบริการทรูวิชั่นส์ (ด้วยหมายเลขรหัสสมาร์ทการ์ด) หรือสมัครแพ็กเกจ ทรูวิชั่นส์ นาว เข้ากับบัญชีผู้ใช้ ทรูไอดี นั้นๆ โดยจะปลดล็อกเนื้อหาให้ตามแพ็กเกจที่ตนเองเป็นสมาชิกอยู่ (รวมถึงแพ็กเกจตามสั่งด้วย) โดยที่ในแต่ละเนื้อหาจากแต่ละช่องจะเผยแพร่ก่อน-หลัง-ระหว่างออกอากาศอยู่ทางโทรทัศน์ก็ได้ (ถ้าเป็นเนื้อหาจากช่องต่างประเทศ ก็จะเผยแพร่หลังจากออกอากาศทางโทรทัศน์ไปแล้ว) และมีอายุการให้บริการสตรีมเนื้อหาที่แตกต่างกันออกไป ทั้งนี้จะปลดล็อกพร้อมกับช่องรายการตามแพ็กเกจที่สมัคร/เชื่อมต่อสมาร์ทการ์ดไว้ด้วย
ปัจจุบันมีช่องรายการจากต่างประเทศที่ให้บริการเนื้อหาสตรีมมิ่งในช่องทางดังกล่าวนี้ถึง 24 ช่อง ได้แก่ Warner TV, Arirang TV, DW English, Asian Food Network, Nick JR., Dreamworks, Cartoon Network, Discovery Asia, Crime+ Investigation, Discovery Channel, TLC, Animal Planet, beIN SPORTS 1-10 และ SPOTV 1-2 ควบคู่ไปกับการออกอากาศผ่านช่องทางโทรทัศน์ (อ้างอิงจากภายในแอปพลิเคชั่นทรูไอดี เมื่อเดือนมกราคม พ.ศ. 2568)
การออกอากาศทีวีดิจิตอล และปัญหาการขัดข้องของ ดาวเทียมไทยคม > ปัญหาการขัดข้อง

ประมาณ 23:25 น.ของวันที่ 12 พฤษภาคม พ.ศ. 2558 ซึ่งสายเคเบิลใยแก้ว ซึ่งเชื่อมโยงระหว่างสถานีดาวเทียมไทยคม กับสถานีโทรทัศน์บอกรับเป็นสมาชิกทรูวิชันส์ (Fiber link) เกิดเหตุขัดข้องทางเทคนิคบางส่วน จนส่งผลให้บางช่องรายการของทรูวิชันส์ ไม่สามารถส่งสัญญาณออกอากาศได้ในขณะนั้น ซึ่งเจ้าหน้าที่ของบริษัท ไทยคม จำกัด (มหาชน) ดำเนินการแก้ไขปัญหาอย่างเร่งด่วน
| ระบบ | ความแตกต่าง | ความแตกต่าง |
| --- | --- | --- |
| เคเบิลใยแก้ว HD  | ฟรีทีวีและทีวีดิจิทัล  | ช่องรายการต่างๆ  |
| จานดาวเทียม HD และ SD  | ฟรีทีวีและทีวีดิจิทัล  | ช่องรายการต่างๆ |
ดูเพิ่ม

ทรูมูฟ เอช
ทรู คอร์ปอเรชั่น
แหล่งข้อมูลอื่น

ทรูวิชั่นส์ ที่เฟซบุ๊ก
เว็บไซต์อย่างเป็นทางการ ทรูวิชั่นส์กรุ๊ป เก็บถาวร 2013-10-01 ที่ เวย์แบ็กแมชชีน
เก็บถาวร 2001-05-01 ที่ เวย์แบ็กแมชชีน
| ด ค ก ผู้ให้บริการโทรทัศน์แบบบอกรับเป็นสมาชิกในประเทศไทย |
| --- | --- |
ผ่านหลายช่องทาง:  ทรูวิชั่นส์  จีเอ็มเอ็ม แซท 
ผ่านทาง โทรทัศน์เคเบิล:  เจริญเคเบิ้ลทีวี 
ผ่านทาง โทรทัศน์ดาวเทียม:  พีเอสไอ  ดีทีวี  เอ็มวีทีวี  ซันบ็อกซ์  ไอพีเอ็ม  กู๊ด ทีวี 
ผ่านทาง โทรทัศน์ผ่านอินเทอร์เน็ต:  ทีโอที ไอพีทีวี  3บีบี กิกะทีวี  เอไอเอส เพลย์ 
ผู้ให้บริการในอดีต:  ซีทีเอช  ไทยสกายทีวี  ไอบีซี  ยูทีวี  ยูบีซี  สามารถ-ดีทีเอช  เอบีทีวี  ท็อปอัปทีวี  สไมล์ทีวีเน็ตเวิร์ก  ไททีวี  ไลฟ์ทีวี 
องค์กรที่เกี่ยวข้อง:  คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  สมาคมนักข่าววิทยุและโทรทัศน์ไทย  สมาคมเคเบิลทีวีแห่งประเทศไทย 
ดูเพิ่ม:  สถานีวิทยุโทรทัศน์แห่งประเทศไทย ส่วนภูมิภาค  การจัดระดับรายการ  ผังรายการ  ภาพทดสอบ  นิตยสารรายการโทรทัศน์  การถ่ายทอดโทรทัศน์
คิคโคแมน

| --- | --- |

สำนักงานใหญ่ในโนดะ จังหวัดชิบะ ประเทศญี่ปุ่น
ชื่อท้องถิ่น: キッコーマン株式会社
ประเภท: มหาชน
การซื้อขาย: TYO: 2801
ISIN: JP3240400006 
อุตสาหกรรม: แปรรูปอาหาร
ก่อตั้ง: 7 ธันวาคม พ.ศ. 2460 (107 ปี)
สำนักงานใหญ่: โนดะ, ญี่ปุ่น
บุคลากรหลัก: ยูซาบูโร โมงิ  (ประธาน) โนริอากิ โฮริกิริ  (ผู้บริหาร)
ผลิตภัณฑ์: ผลิตภัณฑ์อาหาร, เครื่องดื่ม, ผลิตภัณฑ์ชีวเคมี, บริการด้านการจัดการ
รายได้:  3.369 พันล้านดอลลาร์สหรัฐ (2557)
รายได้สุทธิ:  123.3 ล้านดอลลาร์สหรัฐ (2557)
พนักงาน: 5,622 คน
เว็บไซต์: kikkoman.com
เชิงอรรถ / อ้างอิง 
บริษัทคิคโคแมน (ญี่ปุ่น: キッコーマン株式会社; โรมาจิ: Kikkōman Kabushiki-gaisha; อังกฤษ: Kikkoman Corporation) เป็นบริษัทนานาชาติของประเทศญี่ปุ่น ที่มีการการค้าผลิตภัณฑ์ต่าง ๆ เป็นต้นว่า ซีอิ๊ว, เครื่องปรุงรส, มิริง, โชจู, สาเก, เภสัชภัณฑ์ และยังมีการบริการด้านการจัดการร้านอาหาร
คิคโคแมนมีโรงงานผลิตและสำนักงานอยู่ในประเทศญี่ปุ่น, สหรัฐ, เนเธอร์แลนด์, สิงคโปร์, ไต้หวัน, จีน และแคนาดา โดยเฉพาะผลิตภัณฑ์ซีอิ๊วยี่ห้อคิคโคแมนนี้ได้รับความนิยมอย่างยิ่งในประเทศญี่ปุ่น และในสหรัฐ ในหมู่บ้านซาเพอเมอร์ (Sappemeer) ในเมืองโกรนิงเงิน (Groningen) ประเทศเนเธอร์แลนด์ เป็นสำนักงานใหญ่ของคิคโคแมนในยุโรป เริ่มดำเนินการเมื่อปี พ.ศ. 2540 ปัจจุบันโรงงานนี้สามารถผลิตซีอิ๊วได้ราว 400 ล้านลิตรต่อปี
ประวัติ

บริษัทคิคโคแมนก่อตั้งขึ้นเมื่อวันที่ 7 ธันวาคม พ.ศ. 2460 โดยมีสำนักงานใหญ่ตั้งอยู่ในโนดะ จังหวัดชิบะ ประเทศญี่ปุ่น เป็นการรวมตัวของของธุรกิจครอบครัวทั้ง 8 ครอบครัวตั้งแต่ปี พ.ศ. 2146 นำโดยตระกูลโมงิและทากานาชิ
คำว่า "คิคโค" (kikko) มาจากคำญี่ปุ่นว่า "คิกโก" แปลว่า "กระดองเต่า" รวมกับคำว่า "แมน" (man) คือ "มัง" แปลว่า "หนึ่งหมื่น" เป็นเครื่องหมายการค้าและเป็นชื่อบริษัทด้วย ถือเป็นมงคลนามเพราะคติชนญี่ปุ่นเชื่อว่าเต่าเป็นสัตว์อายุยืนหมื่นปี เครื่องหมายการค้าของคิคโคแมนจึงเป็นตัวอักษรจีน 萬 ที่แปลว่า "หนึ่งหมื่น" ถูกล้อมด้วยกรอบหกเหลี่ยมเปรียบเสมือนรูปกระดองเต่า
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คิคโคแมน
The World of Kikkoman
พระบรมวงศานุวงศ์แห่งสวีเดน

พระบรมวงศานุวงศ์สวีเดนในปี ค.ศ. 1905
พระบรมวงศานุวงศ์สวีเดนในปี ค.ศ. 2012
พระบรมวงศานุวงศ์แห่งสวีเดน ถือกำเนิดขึ้นในปี ค.ศ. 1818 ซึ่งพระบรมวงศานุวงศ์ดังกล่าวเป็นสมาชิกของราชวงศ์เบอร์นาดอตต์ ซึ่งมีความสัมพันธ์กับองค์พระมหากษัตริย์ บ้างก็ดำรงพระอิสริยยศ บ้างก็มาจากการสมรสเข้ามาเป็นสมาชิกของราชวงศ์ และบ้างก็ไม่มีพระอิสริยยศแต่เป็นพระประยูรญาติสนิท
ก่อนปี ค.ศ. 1818 พระบรมวงศานุวงศ์ของสวีเดนจะมาจากราชวงศ์ฮ็อลชไตน์-กอตทอร์ป ซึ่งเป็นสาขาของราชวงศ์โอลเดนบวร์ก ซึ่งปกครองสวีเดนช่วงปี ค.ศ. 1457 ถึงปี 1521 และจากปี ค.ศ. 1751 จนลุในปี 1818 ผู้อ้างสิทธิ์ในราชบัลลังก์คนสุดท้าย คือ เจ้าชายกุสตาฟแห่งวาซา
ส่วนพระบรมวงศานุวงศ์สายปัจจุบัน คือ ราชวงศ์เบอร์นาดอตต์ อันสืบเชื้อสายมาแต่กษัตริย์คาร์ลที่ 14 จอห์นแห่งสวีเดนและนอร์เวย์ กับเดซีเร คลารี ซึ่งมีบรรพบุรุษมาจากประเทศฝรั่งเศส
รายพระนาม

สมาชกของพระราชวงศ์สวีเดน แบ่งเป็นสามกลุ่มคือ พระบรมวงศานุวงศ์ (Royal House) พระอนุวงศ์ และพระญาติวงศ์ (ซึ่งบางส่วนสูญเสียสถานะการเป็นเจ้า; Royal Family) ดังนี้
สมเด็จพระราชาธิบดีคาร์ลที่ 16 กุสตาฟ
สมเด็จพระราชินีซิลเวีย (พระบรมราชินีในรัชกาล)
มกุฎราชกุมารีแห่งสวีเดนและดยุกแห่งเวสเตร์เยิตลันด์ (พระราชธิดาพระองค์ใหญ่และพระสวามี)
ดัชเชสแห่งเอิสเตร์เยิตลันด์ (พระราชนัดดา)
ดยุกแห่งสกอเน (พระราชนัดดา)
ดยุกและดัชเชสแห่งแวร์มลันด์ (พระราชโอรสพระองค์เดียวและพระชายา)
ดัชเชสแห่งเฮลซิงลันด์และเยสตริคลันด์ (พระราชธิดาพระองค์เล็ก)
ดยุกแห่งเซอเดร์มันลันด์ (พระราชนัดดา)
ดยุกแห่งดอลาร์นา (พระราชนัดดา)
ดยุกแห่งฮัลลันด์ (พระราชนัดดา)
ดัชเชสแห่งเวสเตร์บ็อตเติน (พระราชนัดดา)
ดัชเชสแห่งกอตลันด์ (พระราชนัดดา)
ดยุกแห่งโอเงร์มันลันด์ (พระราชนัดดา)
ดัชเชสแห่งเบลคิงแง (พระราชนัดดา)
เจ้าหญิงมาร์กาเรธา นางอัมเบลอร์ (พระเชษฐภคินี)
เจ้าหญิงเดซีเร บารอนิสซิลฟ์เวอร์ชิล์ด (พระเชษฐภคินี)
เจ้าหญิงคริสตินา นางมักนูซัน (พระเชษฐภคินี)
มาริอันน์ แบร์นาดอตต์ เคาน์เตสแห่งวิสบอรย์ (พระปิตุลานี; พระชายาในซิกวาร์ด แบร์นาดอตต์ เคานต์แห่งวิสบอรย์)
ดูเพิ่ม

ลำดับการสืบราชบัลลังก์สวีเดน
แหล่งข้อมูลอื่น

Swedish Royal Court
สนามข่าว 7 สี

| สนามข่าว 7 สี |
| --- | --- |
ประเภท: รายงานข่าวและเหตุการณ์ปัจจุบัน
พัฒนาโดย: ฝ่ายข่าวช่อง 7HD
พิธีกร: ดูในบทความ
ประเทศแหล่งกำเนิด:  ไทย
ภาษาต้นฉบับ:  ไทย และ ภาษามือ
การผลิต
สถานที่ถ่ายทำ: สตูดิโอ ช่อง 7HD
ความยาวตอน: 80 นาที (จันทร์ - ศุกร์) 75 นาที (เสาร์ - อาทิตย์)
ออกอากาศ
เครือข่าย: ช่อง 7 HD
ออกอากาศ: สนามข่าว 7 สี 1 ตุลาคม 2557 - ปัจจุบัน (10 ปี) สนามข่าว เสาร์-อาทิตย์ 1 มิถุนายน 2557 - ปัจจุบัน (10 ปี)
สนามข่าว 7 สี และ สนามข่าวเสาร์-อาทิตย์ เป็นรายการโทรทัศน์ประเภทรายการข่าวและเหตุการณ์ปัจจุบันของฝ่ายข่าวช่อง 7HD ที่สร้างความเข้มข้นและครบถ้วนในการรายงานของคนข่าวภาคสนามส่งตรงจากพื้นที่จริง ด้วยเนื้อหาและภาพที่ฉีกและแตกต่างไปจากรูปแบบของรายการข่าวอื่น ๆ โดยรายการนี้เป็นหนึ่งใน 3 รายการ ที่มีสถานะเทียบเท่ากับรายการภาคเช้าของช่อง 7HD โดยออกอากาศต่อเนื่องจากรายการ จ้อข่าวเช้า (เช้าข่าว 7 สี ตั้งแต่วันที่ 1 ตุลาคม 2557 - 31 พฤษภาคม 2567) และรายการ เช้านี้ที่หมอชิต ส่วนรายการในวันเสาร์-อาทิตย์ มีสถานะเทียบเท่ากับรายการภาคเช้าในวันเสาร์-อาทิตย์ (เดิมมีสถานะเป็นรายการข่าวที่ออกอากาศต่อเนื่องจากละครภาคค่ำ) โดยออกอากาศทุกวันจันทร์ - วันศุกร์ 07:00 - 08:20 น. และ รายการสนามข่าวเสาร์-อาทิตย์ ออกอากาศทุกวันเสาร์และวันอาทิตย์ 05:30 - 06:45 น.
รูปแบบรายการ

สนามข่าว 7 สี และ สนามข่าวเสาร์-อาทิตย์ เป็นรายการข่าวของคนข่าวภาคสนาม ในคอนเซปต์ที่พร้อมจะติดตามทุกเรื่องที่คุณสนใจ ในทุกพื้นที่ไม่ว่าจะใกล้ไกลแค่ไหน ให้ดูง่ายได้ความจริง และโปร่งใส รายงานข่าวผ่านผู้สื่อข่าวที่มากด้วยประสบการณ์
ระยะเวลาออกอากาศ > สนามข่าว 7 สี

วันจันทร์ - วันศุกร์
07:00 - 08:45
(1 ตุลาคม 2557 -27 กุมภาพันธ์ 2558)
07:00 - 09:00
(2 มีนาคม 2558 - 30 กันยายน 2558)
07:30 - 09:30
ครั้งที่ 1 (1 ตุลาคม 2558 - 13 ตุลาคม 2559)
ครั้งที่ 2 (14 พฤศจิกายน 2559 - 31 มีนาคม 2560)
ครั้งที่ 3 (1 ตุลาคม 2561 - 30 พฤศจิกายน 2564)
07:45 - 10:00
(17 ตุลาคม - 11 พฤศจิกายน 2559)
07:30- 09:50
(3 เมษายน 2560 - 28 กันยายน 2561)
07:30 - 09:20 น.
(1 ธันวาคม 2564 - 31 ธันวาคม 2564)
07:30 - 09:15 น.
ครั้งที่ 1 (3 มกราคม 2565 - 1 กรกฎาคม 2565)
ครั้งที่ 2 (1 มีนาคม 2566 - 31 พฤษภาคม 2566)
ครั้งที่ 3 (3 กรกฎาคม 2566 - 31 พฤษภาคม 2567)
07:30 - 09:05 น.
ครั้งที่ 1 (4 กรกฎาคม 2565 - 28 กุมภาพันธ์ 2566)
ครั้งที่ 2 (3 มิถุนายน 2567 - 31 ธันวาคม 2567)
07:30 - 09:25 น.
(1 มิถุนายน 2566 - 30 มิถุนายน พ.ศ. 2566)
07:30 - 08:55 น.
(1 มกราคม 2568 - 28 กุมภาพันธ์ พ.ศ. 2568)
07:00 - 08:20 น.
(3 มีนาคม 2568 - ปัจจุบัน)
ระยะเวลาออกอากาศ > สนามข่าวเสาร์-อาทิตย์

วันเสาร์ - วันอาทิตย์
22:30 - 22:45 น.
(1 มิถุนายน 2557 - 31 ธันวาคม 2560)
05:00 - 06:40 น.
(6 มกราคม - 30 กันยายน 2561)
05:10 - 06:55 น.
(6 ตุลาคม - 16 ธันวาคม 2561)
04:40 - 06:55 น.
(22 ธันวาคม 2561 - 27 มิถุนายน 2564)
04:40 - 07:00 น.
(3 กรกฎาคม 2564 - 26 ธันวาคม 2564)
04:40 - 06:45 น.
(17 มิถุนายน 2566 - 26 พฤษภาคม 2567)
05:30 - 06:40 น.
(1 มิถุนายน 2567 - 13 ตุลาคม 2567)
05:30 - 06:45 น.
(19 ตุลาคม 2567 - ปัจจุบัน)
วันเสาร์
04:40 - 07:00 น.
(1 มกราคม 2565 - 31 ธันวาคม 2565)
04:30 - 06:45 น.
(7 มกราคม 2566 - 10 มิถุนายน 2566)
วันอาทิตย์
04:40 - 06:55 น.
(2 มกราคม 2565 - 25 ธันวาคม 2565)
04:40 - 06:40 น.
(1 มกราคม 2566 - 11 มิถุนายน 2566)
ผู้ประกาศข่าว > สนามข่าว 7 สี

| ช่วงรายการ | ผู้ประกาศ |
| --- | --- |
ข่าวหลัก 7 วัน 7 อย่าง: เปรมสุดา สันติวัฒนา เหมือนฝัน ประสานพานิช กฤษฎา นวลมี วันจันทร์-วันศุกร์
เจษฎาโอ้โฮ: เจษฎา อุปนิ วันจันทร์-วันอังคาร
ปักหมุดของดีทั่วไทย: เตชะวัฒน์ สุขรักษ์ เกรียงไกร รัตนา อรรถพล ดวงจินดา ศุภิสรา บัวทอง วันพุธ-วันพฤหัสบดี
ตะลุย ต่อยอด: ธนพัต กิตติบดีสกุล วันศุกร์
ผู้ประกาศข่าว > สนามข่าวกีฬา

| ช่องรายการ | ผู้ประกาศ |
| --- | --- |
ข่าวหลัก: ศรสวรรค์ ภู่วิจิตร ธีรัช โพธิ์พานิช วันจันทร์-วันศุกร์
ผู้ประกาศข่าว > สนามข่าว เสาร์-อาทิตย์

| ช่วงรายการ | ผู้ประกาศ |
| --- | --- |
ข่าวหลัก ข่าวกีฬา ข่าวต่างประเทศ: ณิชารีย์ พัดทอง บัวบูชา ปุณณนันท์ วันเสาร์-วันอาทิตย์ นภัสกรณ์ เสรีโรจนสิริ เฉพาะกิจ
เชื่อหมอ: นภัสกรณ์ เสรีโรจนสิริ ณิชารีย์ พัดทอง วันเสาร์-วันอาทิตย์
ผู้ประกาศข่าว > ผู้ประกาศข่าวในอดีต

| ผู้ประกาศ | ปี | หมายเหตุ |
| --- | --- | --- |
| ณัชฐพงศ์ มูฮำหมัด | 1 ตุลาคม 2557 - 30 กันยายน 2563 | ปัจจุบันอยู่ไทยรัฐทีวี |
| อนุวัต เฟื่องทองแดง | 1 ตุลาคม 2557 - 12 เมษายน 2565 | ปัจจุบันอยู่ช่องวัน 31และจีเอ็มเอ็ม 25 ในนามสำนักข่าววันนิวส์ |
| ศจี วงศ์อำไพ | 1 ตุลาคม 2557 - 31 พฤษภาคม 2567 | ย้ายไปอ่านห้องข่าวภาคเที่ยง |
| ชัยอนันตื ปันชู | 2558 - 28 เมษายน 2566 | ปัจจุบันอยู่ช่อง 8 |
| ณิชารีย์ พัดทอง | 1 ตุลาคม 2557 - 1 กรกฎาคม 2565 |  |
| ณิชารีย์ พัดทอง | 13 ตุลาคม 2565 - 27 มกราคม 2566 |  |
| ช่อฟ้า เหล่าอาระยะ | 2561 - 27 ตุลาคม 2565 |  |
| อดิสรณ์ พึ่งยา | 1 ตุลาตม 2557 - 30 ธันวาคม 2567 |  |
| สุคนธ์เพชร ผลประดิษฐานนท์ | ปลายปี 2558 - ต้นปี 2559 |  |
| สมพล ปิยะพงศ์สิริ | 2559 - 2561 |  |
| วาทิต ตรีครุธพันธุ์ | 2561 - 31 ธันวาคม 2567 |  |
| สุฐิตา ปัญญายงค์ | 1 ตุลาคม 2563 - 6 ตุลาคม 2564 | ปัจจุบันอยู่พีพีทีวี |
| เกียรติศักดิ์ อุดมนาค | 2559 - 4 ธันวาคม 2564 |  |
| เป็กกี้ ศรีธัญญา | 2559 - 4 ธันวาคม 2564 |  |
| ธนิศ แก้วนาค | 2564 |  |
| นภัสกรณ์ เสรีโรจนสิริ | 1 ตุลาคม 2563 - 27 มิถุนายน 2565 |  |
| เจษฎา อุปนิ | 2 ตุลาตม 2563 - 1 กรกฎาคม 2565 |  |
| สวิตต์ ลีละพงศ์วัฒนา | 1 กุม-าพันธ์ุ 2566 - 31 พฤษภาคม 2567 | ช่วงระยะเวลา 1 ปี |
สไกป์

| --- | --- |

นักพัฒนา: Skype Technologies

รุ่นเสถียร: [8.46.0.60] (วินโดวส์)  [8.46.0.60] (แมคโอเอสเท็น)  [8.46.0.60] (ลินุกซ์)  [14.46.60.0] (Windows UWP)      /    11 June 2019
 
ระบบปฏิบัติการ: หลายระบบปฏิบัติการ
ประเภท: P2P/VoIP/เมสเซนเจอร์
สัญญาอนุญาต: ฟรีแวร์
เว็บไซต์: www.skype.com
สไกป์ (Skype) โปรแกรมสำหรับคุยโทรศัพท์ คุยแบบวิดีโอ หรือส่งข้อความผ่านอินเทอร์เน็ต (VoIP) ก่อตั้งโดย Niklas Zennström และ Janus Friis ทั้งสองเป็นชาวสวีเดนผู้สร้าง คาซา (KaZaA) สำนักงานใหญ่ของสไกป์อยู่ที่เมืองลักเซมเบิร์ก โดยมีสำนักงานอยู่ที่ลอนดอนและทาลลินน์ สไกป์เป็นที่นิยมเนื่องจากความสามารถของโปรแกรม ที่คุณภาพเสียงชัดเจนและไม่เสียค่าใช้จ่าย ถ้าใช้คุยกันผ่านทางคอมพิวเตอร์ ผู้ใช้สไกป์สามารถโทรเข้าโทรศัพท์อื่นได้ โดยเสียค่าใช้จ่ายเพิ่มเติมผ่านทาง สไกป์เอาต์ นอกจากนี้สไกป์สามารถใช้สำหรับรับโทรศัพท์จากโทรศัพท์ทั่วไป และรับฝากข้อความได้
วันที่ 12 กันยายน พ.ศ. 2548 อีเบย์ได้ประกาศซื้อบริษัทและซอฟต์แวร์ของสไกป์ ด้วยมูลค่าประมาณ 1 แสนล้านบาท ($US 2.6 พันล้าน) โดยวันที่ 18 ตุลาคม ปีเดียวกันได้ทำการซื้ออย่างสมบูรณ์
ปีพ.ศ. 2554 (ค.ศ. 2011) ไมโครซอฟท์ เข้าซื้อกิจการของ Skype เป็นเงิน 8,500 ล้านดอลลาห์สหรัฐ โดยสำนักงานใหญ่ของ Microsoft Skype Division อยู่ที่ประเทศลักเซมเบิร์ก
ในเดือนกุมภาพันธ์ปีพ.ศ. 2568 (ค.ศ. 2025) ไมโครซอฟต์ได้ประกาศปิดบริการ Skype ในวันที่ 5 พฤษภาคมเป็นต้นไป เพื่อสนับสนุนบริการ ไมโครซอฟท์ ทีมส์
คุณสมบัติ

คุณสมบัติพื้นฐานของสไกป์ คือการบริการผ่านทางคอมพิวเตอร์สู่คอมพิวเตอร์ ทั้งทางเสียงพูด ภาพจริงขณะสนทนา การส่งข้อความ และการส่งข้อมูลในรูปแบบไฟล์ โดยไม่เสียค่าใช้จ่าย รวมถึงการประชุมผ่านออนไลน์ไม่เกิน 5 คน และใช้เป็นโทรศัพท์โทรออกสู่ปลายทางที่เป็นโทศัพท์เคลื่อนที่หรือพื้นฐานซึ่งส่วนนี้จะต้องเสียใช้จ่ายหรือเรียกว่า Skype Out
สไกป์สามารถใช้งานได้ในหลายระบบปฏิบัติการ ทั้งบนเดสก์ท็อป (Desktop) : Windows , Mac OS X and Linux
บนโทรศัพท์มือถื่อ (Mobile) และ แท็บแล็ต (Tablet) : Android , iOS , Windows 10 Mobile  และบนอุปกรณ์อื่น ๆ : Xbox , Amazon Alexa device
สำหรับผู้ที่ใช้งาน Office 365 รุ่น Business Premium, Enterprise E3, Enterprise E4 และ Microsoft Office 2016 รุ่น Professional Plus จะได้รับ Skype for Business ไปใช้งาน
สไกป์เอาต์

สไกป์เอาต์ (SkyOut) บริการเพิ่มเติมที่ต้องเสียค่าใช้จ่ายเพิ่มเติม โดยผู้ใช้งานสไกป์สามารถโทรจากคอมพิวเตอร์เข้าสู่โทรศัพท์ทั่วไป หรือโทรศัพท์มือถือได้ทั่วโลก ราคาของสไกป์เอาต์แตกต่างจากโทรศัพท์ทางไกลต่างประเทศทั่วไปที่คิดตามระยะทาง สไกป์เอาต์คิดตามกลุ่มของประเทศปลายทาง โดยราคาน้อยสุดของการใช้ในปัจจุบันมีค่า 0.017 ยูโร ต่อนาที ในประเทศโลกกลุ่มที่หนึ่ง โดยสามารถจ่ายผ่านทางบัตรเครดิต เช็ค ธนาณัติ หรือทางบริการออนไลน์ต่างๆ เช่น เพย์พาล ราคาการซื้อปัจจุบันอยู่ที่ 10 และ 25 ยูโร ซึ่งจะหมดอายุ 180 วัน หลังจากวันใช้งานครั้งสุดท้าย ในบางประเทศจะเสียภาษีเพิ่มเติมในตอนที่ซื้อ ซึ่งราคาจะอยู่ที่ประมาณ 0.02 ยูโรต่อนาที
การห้ามใช้งาน

กฎหมายและข้อกำหนดได้ถูกยกขึ้นโดยทางองค์กร รัฐบาล หรือทางระบบโรงเรียนบางแห่งได้ป้องกันการใช้งานสไกป์ ด้วยเหตุผลที่ว่า ความปลอดภัยทางความมั่นคงของประเทศ และความมั่นคงของระบบเศรษฐกิจ
จีน ปี พ.ศ. 2548 สไกป์เอาต์ ได้ถูกห้ามใช้งานในจีนแผ่นดินใหญ่บางพื้นที่ ที่ผ่านทางบริษัทไชนาเทเลคอม โดยไม่ได้มีการกล่าวเหตุผลถึงการห้าม
ฝรั่งเศส ปี พ.ศ. 2548 ทาง French Ministry of Research มีการห้ามใช้ระบบสไกป์ในระบบมหาวิทยาลัย และงานวิจัยต่างๆ
เยอรมนี ได้มีการวางแผนจะห้ามการใช้งานสไกป์ในปี พ.ศ. 2550
แหล่งข้อมูลอื่น

เว็บไซต์สไกป์
(ไทย) Skype ภาษาไทย เก็บถาวร 2013-12-02 ที่ เวย์แบ็กแมชชีน
(ไทย) สอนติดตั้ง skype บน Ubuntu ภาษาไทย
(ไทย) ดาวน์โหลด Skype
ราคาของสไกป์เอาต์ในแต่ละประเทศ
มาฮาดีร์ โมฮามัด

| มาฮาดีร์ โมฮามัด |
| --- | --- |
محاضير محمد‎


นายกรัฐมนตรีมาเลเซีย คนที่ 4 และ 7
ได้รับเกียรติเป็น บิดาแห่งการปรับปรุงให้ทันสมัย Bapa Pemodenan باڤ ڤمودنن‎
ดำรงตำแหน่ง 16 กรกฎาคม 2524 – 31 ตุลาคม 2546 (22 ปี 3 เดือน 15 วัน)
กษัตริย์: สมเด็จพระราชาธิบดีสุลต่านฮัจญี อาห์หมัด ชาห์   สมเด็จพระราชาธิบดีอิสกันดาร์   สมเด็จพระราชาธิบดีสุลต่านอัซลัน มูฮิบบุดดิน ชาห์   สมเด็จพระราชาธิบดีตวนกู จาฟาร์   สมเด็จพระราชาธิบดีซาลาฮุดดีน อับดุล อาซิซ   สมเด็จพระราชาธิบดีตวนกู ไซอิด ซิรอญุดดีน
ก่อนหน้า: ฮุซเซน อนน์
ถัดไป: อับดุลละฮ์ อะฮ์มัด บาดาวี
ดำรงตำแหน่ง 10 พฤษภาคม 2561 – 1 มีนาคม 2563 (1 ปี 9 เดือน 19 วัน)
กษัตริย์: สมเด็จพระราชาธิบดีมูฮัมมัดที่ 5   สมเด็จพระราชาธิบดีอับดุลละฮ์ ชะฮ์
ก่อนหน้า: นาจิบ ราซัก
ถัดไป: มุฮ์ยิดดิน ยัซซิน
รัฐมนตรีว่าการกระทรวงการคลัง
ดำรงตำแหน่ง 5 มิถุนายน 2544 – 31 ตุลาคม 2546
ก่อนหน้า: เดมส์ เซนนับดินส์
ถัดไป: อับดุลละฮ์ อะฮ์มัด บาดาวี
ดำรงตำแหน่ง 7 กันยายน 2541 – 8 มกราคม 2542
ก่อนหน้า: อันวาร์ อิบราฮิม
ถัดไป: เดมส์ เซนนับดินส์
รัฐมนตรีว่าการกระทรวงมหาดไทย
ดำรงตำแหน่ง 7 พฤษภาคม 2529 – 8 มกราคม 2542
ก่อนหน้า: มุซา หิตัมซ์
ถัดไป: อับดุลละฮ์ อะฮ์มัด บาดาวี
รัฐมนตรีว่าการกระทรวงกลาโหม
ดำรงตำแหน่ง 18 กรกฎาคม 2524 – 6 พฤษภาคม 2529
ก่อนหน้า: อับดุล เทรบ มัลบัด
ถัดไป: อับดุลละฮ์ อะฮ์มัด บาดาวี
รัฐมนตรีว่าการกระทรวงการค้าระหว่างประเทศและอุตสาหกรรม
ดำรงตำแหน่ง 1 กรกฎาคม 2521 – 16 กรกฎาคม 2524
นายกรัฐมนตรี: ฮุซเซน อนน์
ก่อนหน้า: ฮัมซา อะบูล ซามาฮ์
ถัดไป: อัลฮ์หมัด ริดฮุดเดน ดุลกูซ์ อิสมาล
รัฐมนตรีว่าการกระทรวงศึกษาธิการ
ดำรงตำแหน่ง 5 กันยายน 2517 – 31 ธันวาคม 2520
นายกรัฐมนตรี: ฮุซเซน อนน์
ก่อนหน้า: โมฮัมเม็ด ยาคอบ
ถัดไป: มูซา ฮิดทัม
สมาชิกสภารัฐ
ดำรงตำแหน่ง 30 ธันวาคม 2515 – 23 สิงหาคม 2517
เขตเลือกตั้ง: สมาชิกสภานิติบัญญัติรัฐเกอดะฮ์
สมาชิกสภารัฐ
ดำรงตำแหน่ง 25 เมษายน 2507 – 10 พฤษภาคม 2512
เขตเลือกตั้ง: กูบังปาซู
 
ข้อมูลส่วนบุคคล
เกิด:  (1925-07-10) 10 กรกฎาคม ค.ศ. 1925 (99 ปี) อาโลร์เซอตาร์ บริติชมาลายา
ศาสนา: ซุนนีย์
พรรคการเมือง: อัมโน (1946–2016)  เบอร์ซาตู (2016–2020)  PEJUANG (2020–)
คู่สมรส: สิติ อัสซ์มะ
บุตร: มารีนา มาฮาดีร์  มิล์ซาน มาฮาดีร์ เมลินด้า มาฮาดีร์ โมฮานิซ์ มาฮาดีร์ มูคลิกซ์ มาฮาดีร์ ไมซูร่า มาฮาดีร์ มาซ่าส์ มาฮาดีร์
ศิษย์เก่า: มหาวิทยาลัยมาลายา
วิชาชีพ: แพทย์

นายแพทย์ ตุน มาฮาดีร์ บิน โมฮามัด (มลายู: Tun Mahathir bin Mohamad, ยาวี: محاضير بن محمد) เป็นอดีตนายกรัฐมนตรีสองสมัย​ของ​ประเทศมาเลเซีย เคยดำรงตำแหน่งรัฐมนตรีว่าการหลายกระทรวง ได้แก่ กระทรวงการคลัง, มหาดไทย, กลาโหม, การค้าและอุตสาหกรรม และศึกษาธิการ เขาชนะการเลือกตั้งทั่วไปในประเทศมาเลเซีย พ.ศ. 2561